Diari Oficial de la Generalitat Valenciana


Sumari del DOGV 5722, del 12-03-2008 (2008/3050)

Informació pública de la proposta de programa d'Actuació Integrada de la Unitat d'Execució número 3 del PP-17 del Pla General d'Ordenació Urbana de la Vila Joiosa.
-------------------------------------------------------------------------------------------------------------------------------------------------------------------

### Dades del document

Número de DOGV
:   5722

Data del DOGV
:   12-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3050


Data del document
:   04-03-2008

Organisme emissor
:   Urbanizadores Plan Parcial 17, SL

Tipus de document
:   Informació Pública

Descriptors 

:   * Vila Joiosa, la
    * pla d'urbanisme
    * empresa privada

Informació pública de la proposta de programa d'Actuació Integrada de la Unitat d'Execució número 3 del PP-17 del Pla General d'Ordenació Urbana de la Vila Joiosa. [2008/3050]  
La mercantil Urbanizadores Plan Parcial, 17, SL, amb domicili a estos efectes a Benidorm, avinguda de la Comunitat Valenciana núm. 3, amb CIF F50748004, amb la intenció de participar en el concurs per a l'adjudicació de la condició d'agent urbanitzador dels terrenys inclosos en la unitat d'execució número 3 del PP-17 del Pla General d'Ordenació Urbana de la Vila Joiosa, informa als interessats i afectats per esta actuació la formulació de proposta de programa d'actuació integrada.  
Les bases particulars reguladores d'este concurs per a la gestió indirecta del programa, van ser aprovades mitjançant Acord de l'Ajuntament en Ple, de data 15 de març de 2007, i es va publicar el text íntegre en el Butlletí Oficial de la Província d'Alacant número 99, de 17 de maig de 2007, i en el Diari Oficial de la Comunitat Valenciana número 5.639, de 14 de novembre de 2007.  
L'Ajuntament ha procedit a l'enviament al Diario Oficial de la Unión Europea de l'anunci d'este concurs, en data 5 de novembre de 2007, data en la qual s'iniciarà el termini per a la presentació de les propostes.  
Atenent el que disposen els articles 133 i 134 de la Llei 16/2005, de 30 de desembre, Urbanística Valenciana, i 293 a 298 del Reglament d'Ordenació i Gestió Territorial i Urbanística, així com les modificacions d'este últim text aprovades mitjançant Decret 36/2007, s'iniciarà dins del període establit per a això, la informació al públic dels documents que integren l'alternativa tècnica d'Urbanizadores Plan Parcial 17, SL. A este efecte s'ha procedit a la protocol·lització de la documentació corresponent a la memòria de l'alternativa, projecte d'urbanització i estudi d'integració paisatgística referit a la unitat d'execució número 3 del PP-17 del Pla General d'Ordenació Urbana de la Vila Joiosa.  
Els interessats podran comparéixer en el termini d'un mes des de la publicació d'este anunci, a la notaria de Juan Guillermo Giménez Giménez, situada a la Vila Joiosa, carrer Pizarro número 13, de dilluns a divendres en horari de 09.00 h a 14.00 h, per a obtenir còpia a costa seua de l'acta de protocol·lització citada, consultar la documentació o formular les al·legacions que estimen convenients. Així mateix, esta documentació s'ha presentat davant l'Ajuntament de la Vila Joiosa, amb la finalitat que els interessats puguen igualment comparéixer davant este per a la consulta o efectuar al·legacions, dins d'este termini d'un mes.  
Durant este període i prèvia cita en el telèfon 152 595 447, serà possible consultar amb l'equip redactor Paybot Consulting, per a l'aclariment de dubtes, conceptes o altres qüestions relatives a l'alternativa tècnica, en les oficines que té a Alacant, carrer Sapena, número 83, baix.  
Mitjançant la publicació d'este anunci d'informació pública de la proposta de programa d'actuació integrada, i de conformitat amb el que establix l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 296.4 del Reglament d'Ordenació i Gestió Territorial i Urbanística, se cita als propietaris afectats que puguen resultar desconeguts, s'ignore el lloc de notificació, o bé, intentada esta, no s'haguera pogut practicar, perquè durant el termini assenyalat puguen formular les al·legacions que estimen pertinents.  
Benidorm, 4 de març de 2008.- El representant: Francisco Pérez Ferrer.